11. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 613 της 20/23 Σεπτ. 1974 (ΦΕΚ Α΄ 258) Περί ανασυστάσεως των εν τω Εξωτερικώ Γραφείων Εμπορικών Συμβούλων και Ακολούθων και περί μεταφοράς των θέσεων αυτών εκ του Υπουργείου Εξωτερικών εις το Υπουργείον Εμπορίου. Έχοντες υπ’ όψει τας διατάξεις: α.Του άρθρ. 45 παρ. 1 του Ν.Δ. 175/1973 «περί Υπουργικού Συμβουλίου και Υπουργείων» τεθέντος εν ισχύϊ δια του Π.Δ. 396/1973. β.Του Ν.Δ. 367/1969 «περί οργανώσεως και λειτουργίας των εν τω Εξωτερικώ Υπηρεσιών του Υπουργείου Εμπορίου». γ.Του Β.Δ/τος υπ’ αριθ. 63/1972 «περί μεταφοράς των θέσεων των Γραφείων Εμπορικών Ακολούθων του Εξωτερικού εκ του καταργηθέντος Υπουργείου Εμπορίου εις το Υπουργείον Εξωτερικών». δ.Την υπ’ αριθ. 588/74 γνωμοδότησιν του Συμβουλίου της Επικρατείας, προτάσει των Ημετέρων, παρά τω Πρωθυπουργώ, Εξωτερικών και Εμπορίου, Υπουργών, απεφασίσαμεν και διατάσσομεν: Άρθρ.1.-1.Αι δια του υπ’ αριθ. 63/1972 Β.Δ. (ΦΕΚ 22/Α/1972) μεταφερθείσαι εις το Υπουργείον Εξωτερικών θέσεις της Γενικής Διευθύνσεως Εμπορίου (Υπηρεσίαι Εξωτερικού) του Υπουργείου Εμπορίου, μετά των αρμοδιοτήτων και του οργανικώς εις τας θέσεις ταύτας ανήκοντος προσωπικού, μεταφέρονται εις το Υπουργείον Εμπορίου, Γενικήν Διεύθυνσιν Εμπορίου. 2.Αι μεταφερόμεναι θέσεις έχουν ως κάτωθι: α. Α΄ Κατηγορία: 11 θέσεις Εμπορικών Συμβούλων επί βαθμοίς 3ω2ω. 22 θέσεις Εμπορικών Ακολούθων επί βαθμοίς 5ω4ω. 31 θέσεις Εμπορικών Γραμματέων επί βαθμώ 6ω. β. Β΄ Κατηγορία: 48 θέσεις Γραφέων-Δακτυλογράφων επι βαθμοίς 9ω-6ω. 3.Δια του παρόντος ανασυνιστώνται, εις τας έδρας ένθα κατά την δημοσίευσιν του υπ’ αριθ. 63/1972 Β.Δ/τος ελειτούργουν, τα προβλεπόμενα υπό του Ν.Δ. 367/1969, (ανωτ. αριθ. 8), Γραφεία Εμπορικών Συμβούλων και Ακολούθων, συσταθέντα δια του Ν.Δ. 3070/1954, (ανωτ. σελ. 736), ως τούτο ετροποποιήθη. Άρθρ.2.-Ως προς τας αρμοδιότητας των Εμπορικών Συμβούλων, Ακολούθων και Γραμματέων, τον τρόπον λειτουργίας των Γραφείων Εμπορικών Συμβούλων και Ακολούθων και την υπηρεσιακήν κατάστασιν των μεταφερομένων υπαλλήλων ισχύουν αι διατάξεις του Ν.Δ. 367/1969. 